Stasys Sabaliauskas

Stasys Sabaliauskas (1905 m. – 1927 m. balandžio 16 d.) – tarpukario Lietuvos futbolininkas, krepšininkas, lengvaatletis, olimpietis (1924).

 Biografija 

1927 m. baigė Kauno aukštesniąją komercijos mokyklą. 1922–1926 m. žaidė Kauno Kovo (Lietuvos fizinio lavinimosi sąjungos (LFLS) Šančių sk.) vyrų futbolo komandoje.

1927 m. tragiškai žuvo.

 Sporto pasiekimai 

Buvo 3 kartus Lietuvos čempionas (1924–1926, su Kauno Kovu), vicečempionas (1922, su LFLS Šančių sk.) ir čempionato bronzos medalininkas (1923, su Kovu). 1924–1926 m. Lietuvos futbolo rinktinės sudėtyje sužaidė 6 rungtynes, kuriose pelnė 3 įvarčius. Dalyvaudamas 1924 m. vasaros olimpinėse žaidynėse Paryžiuje, su Lietuvos rinktine užėmė 17-22 vietas.

Buvo Lietuvos krepšinio čempionas (1925, su Kauno Kovu). 1925 ir 1926 m. buvo pirmųjų oficialių tarpvalstybinių krepšinio rungtynių Lietuva-Latvija dalyvis: Lietuvos rinktinėje žaidė 2 rungtynes, pelnė 12 taškų.

Lietuvos lengvosios atletikos čempionatuose laimėjo prizines vietas 3 rungtyse: 1 vieta rutulio stūmime (1926), trišuolyje ir ieties metime pelnė sidabro medalius (1923).

 Nuorodos 

 Stasys Sabaliauskas Lietuvos sporto enciklopedijoje
 Stasys Sabaliauskas (sports-reference.com) 
 Stasys Sabaliauskas (futbolinis.lt)

Kategorija:Lietuvos futbolininkai
Kategorija:Lietuvos rutulio stūmikai‎
Kategorija:Lietuvos trišuolininkai
Kategorija:Lietuvos ieties metikai‎
Kategorija:Lietuvos krepšininkai
Kategorija:Lietuvos olimpiečiai